OpenLLM-France/wikimedia huggingface dataset:
# Accolans

Accolans Frantziako udalerria da, Doubs departamenduan dagoena, Franche-Comté eskualdean. 2013an 102 biztanle zituen.

## Demografia
### Biztanleria

2007an Accolans udalerrian erroldatutako biztanleak 91 ziren. Familiak 37 ziren, horien artean 11 pertsona bakarrekoak ziren (7 bakarrik bizi ziren gizonak eta 4 bakarrik bizi ziren emakumeak), 11 seme-alabarik gabeko familiak ziren eta 15 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 38 familiaren etxebizitza nagusia ziren, 5 bigarren erresidentzia ziren eta 2 hutsik zeuden. 41 etxeak ziren eta 3 apartamentuak ziren. 38 etxebizitza nagusietatik 33 bere jabearen bizilekua ziren eta 5 alokairuan okupaturik zeuden; 4 etxek hitu gela zituzten, 13 etxek lau zituzten eta 21 etxek bost zituzten. 33 etxek euren parking plaza propioa zuten azpian. 13 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Accolans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 0 |
| 4 | 60-64 | 4 |
| 4 | 55-59 | 4 |
| 0 | 50-54 | 0 |
| 8 | 45-49 | 0 |
| 0 | 40-44 | 8 |
| 4 | 35-39 | 4 |
| 0 | 30-34 | 4 |
| 4 | 25-29 | 4 |
| 0 | 20-24 | 4 |
| 4 | 15-19 | 12 |
| 0 | 10-14 | 4 |
| 8 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 63 ziren, horien artean 44 aktiboak ziren eta 19 inaktiboak ziren. 44 pertsona aktiboetatik 42 lanean zeuden (22 gizon eta 20 emakume) eta 2 langabezian zeuden (1 gizon eta 1 emakume). 19 pertsona inaktiboetatik 9 erretiraturik zeuden, 3 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 higiezinen enpresa zen eta 2 «beste zerbitzu jarduera batzuk» multzoan sailkatutako enpresak ziren.
2009an norbanakoentzat zegoen zerbitzu bakarra higiezinen agentzia zen.
2000. urtean Accolans udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q339327
* Multimedia: Accolans / Q339327
# Acción Republicana

Acción Republicana (AR) espainiar alderdi errepublikarra izan zen.
Manuel Azañak 1925ean Acción Política izeneko elkartea sortu, zuen, 1930ean alderdia sortuko zuena. Donostiako itunean parte hartu ondoren, 1931n 30 eserleku lortu zituen. Ez ziren asko baina ezinbesteko bilakatu zen Parlamentuan. 1934an Izquierda Republicana sortzeko desegin zuten.

## Kanpo estekak

* Datuak: Q339186
# Accomac (Virginia)

Accomac Ameriketako Estatu Batuetako inkorporatutako herri bat da. Accomack konderrian dago, Virginia estatuan. 519 biztanle ditu, 1,059374 kilometro koadroko azaleran banatuta.

## Ikus, gainera

* Accomack konderrian

## Kanpo estekak

* Datuak: Q1376150
* Multimedia: Accomac, Virginia / Q1376150
# Acción mutante

Acción mutante 1993an Álex de la Iglesiak eginiko filma da. Bardean, Bilbon eta Madrilen grabatu zen.

## Sinopsia

Oharra: Atal honek istorio osoa edo amaiera argitzen du.
Bilbo, 2012. urtea. Acción Mutante izeneko talde terroristak izua zabaldu du. Taldea aberatsei eta politei gorroto dien karkailek osatuta dago eta burua Ramón Yarritu (Antonio Resines) du. Patricia Orujo (Frédérique Feder) bahitu dute eta poliziak jarraituta, Axturiax planetan istripua izan dute. Bitartean, Ramonek kideak hiltzen saiatzen ari da, dirua bereganatzeko.

## Pertsonaiak

* Antonio Resines: Ramón Yarritu
* Alex Angulo: Alex Abadie
* Frédérique Feder: Patricia Orujo (andregaia)
* Juan Viadas: Juan Abadie
* Karra Elejalde: Jose Oscar 'Manitas' Telleria
* Saturnino García: César 'Quimicefa' Ravenstein
* Fernando Guillén Cuervo: Orujo aberatsa
* Jaime Blanch: Bera
* Ion Gabella: Jose 'Chepa' Montero, konkor madarikatua
* Bibiana Fernández: gonbidatua
* Rossy de Palma: gonbidatua
* Enrique San Francisco: Luis María de Ostalaza
* Féodor Atkine: Kaufmann
* Felipe Vélez: García
* Francisco Maestre: aitona
* Ramón Barea: agure itsua
* Alfonso Martínez: Amancio 'M.A.' González
* Santiago Segura: Ezequiel
* David Gil: Abraham
* Carlos López Perea: Zacarías
* Pedro Luis Lavilla: meatzari zoroa
* Kino Puello: meatzari zoroa
* Pololo: meatzari zoroa
* Miguel A. Chacón: Matias Pons, kulturista
* Esther García: Esther Garcia; telebista aurkezlea
* Santiago Lajusticia: gonbidatua
* Arturo Arribas

## Sariak

1993an, honako Goya Sariak lortu zituen:
* Efektu berezirik onenak: Olivier Gleyze, Yves Domenjoud, Jean-Baptiste Bonetto, Bernard André Le Boett, Emilio Ruiz del Rio eta Poli Cantero
* Ekoizlerik onena: Esther Garcia
* Makillaje eta ile-apaingintzarik onena: Paca Almenara

## Kanpo estekak

* Webgunea imdb.com
* Euskadiko Filmategia
* Datuak: Q281168
# Acción directa (Barricada)

Acción directa, euskaraz Ekintza zuzena, Barricada rock taldearen hamaikagarren estudioko disko luzea izan zen. Lana 2000. urtean plazaratu zuten, Dro East West diskoetxearekin. Grabazio honekin taldearen estiloa berriro ere gogortu egin zen eta, era batez, aurreko bidera itzuli zen; hau izan daiteke haien disko punkeena.

## Abestien zerrenda

* Accion directa
* Víctima
* De una a otra dirección
* Sin poderlo controlar
* No le bastó
* Espérame
* Trucos de exterminio
* Hoy sera un día muy largo
* El torniquete
* En el acto
* Eléctricos

## Taldea

* Enrique Villarreal “El Drogas”: Ahotsa, baxua, koruak
* Javier Hernández “Boni”: Ahotsa, gitarra, koruak
* Alfredo Piedrafita “Alf”: Gitarra, koruak
* Fernando Coronado: Bateria

## Erreferenziak

* ↑ http://www.elportaldelmetal.com/critica/barricada-acción-directa

## Kanpo estekak

* (Gaztelaniaz):Acción directa abestia Youtuben.
* Datuak: Q31189149
# Alfonso Jones

Alfonso Jones (1951ko martxoaren 8a) arkularia da. Mexiko ordezkatu zuen 1972ko Udako Olinpiar Jokoetan.

## Erreferentziak

* ↑ Alfonso Jones
* ↑ Alfonso JONES

## Kanpo estekak

* Datuak: Q2644523
# Alfonso La Marmora

Alfonso Ferrero La Marmora (Turin, 1804ko azaroaren 18a - Florentzia, 1878ko urtarrilaren 5a) italiar politikari eta jenerala izan zen. Italiako lehen ministroa izan zen 1864tik 1866ra.
1823an Sardiniako Erresumako armadan sartu zen. Italiako Lehen Independentzia Gerran kapitaina izan zen eta 1849an Karlos Alberto Sardiniakoa erregea zohikatz iraultzaile batetik askatu zuen. Jeneral mailara igo eta gerrako ministro izendatu zuten.
Sardiniako Erresumaren espedizioa zuzendu zuen Krimeako gerran. 1859an Austriaren aurka esku hartu zuen Italiako Bigarren Independentzia Gerran eta uztailean Cavourren lekua hartu zuen Sardiniako lehen ministro karguan.
1864ko irailean Italiako lehen ministro bihurtu zen eta Italiako Erroma eskuratzeko eskubidea aldarrikatu zuen. 1866an aliantza bat sinatu zuen Prusiarekin Austria-Hungariaren aurka. Italiako Independentziako Hirugarren Gerran armada bat zuzendu zuen eta ekainean garaitua izan zen Custozako guduan. Beste jeneral batzuek traizioa eta prusiarrekin bat egitea leporatu zioten.
1870ean Italiak Erroma okupatu ondoren, hiriburu berriko errege-teniente izendatu zuten.

## Lanak

* Un episodio di risorgimento italiano (1875)
* Il segreto di stato nel governo costituzionale (1877)
* Datuak: Q471272
* Multimedia: Alfonso La Marmora / Q471272
# Alfonso Maria Zabala

Alfonso Maria Zabala Etxeberria (Ezkio, Gipuzkoa, 1847ko urtarrilaren 24a - Hernani, Gipuzkoa, 1919ko abuztuaren 11) gipuzkoar apaiza eta idazlea izan zen. Gasteizko apaizgaitegian ikasketak egin ondoren Hondarribian, Zegaman, Donostian eta Hernanin izan zen apaiz. Alderdi Integristako kide baitzen, gazteria integristak eskatuta zenbait komedia idatzi zuen.

## Biografia

Ama zegamarra zuen, eta haren herria ohiko bisitaleku zuen txikitatik; urte gutxiren buruan, apaiz izan nahi zuela erabaki, eta zabaldu egin zitzaion Ezkio-Itsaso eta Zegama baino biltzen ez zituen mundua, Gasteizen egin baitzituen apaiz izateko ikasketak. Jatorriak tira egiten zion, halere. Urtero itzultzen zen Zegamako jaietara, zailtasunak zailtasun. Behin, Gasteiztik bueltatzeko diru faltan zebilela, kalean topatu zuen txakur txiki bat besapean hartu eta saldu egin zuen, amaren herriko jaietan egon ahal izateko. Ez zen ongi etorria izan, dirudienez, amak ikasketak egiten ari zen hirira itzularazi baitzuen bizkor.
Karlistek, aldiz, erraz onartu zuten Zabala. Kapilau aritu zen Bigarren Karlistaldian, artean apaiz izateko ikasketak bukatzeko zituela. Gatazka amaitu zenean, 1876an, apaiztu eta Hondarribira bidali zuten. Ostean, Zegamara egin zuen hamaikagarren itzulaldia, orduko hartan udalerrian erretore lanetan aritzeko. Baina haren patua ez ei zen amaren jaioterrian leku hartzea, handik alde egin baitzuen, beste behin, Donostiako Artzain Onaren katedralean laguntzaile izateko. Leku batetik bestera ibili zen Zabala, lurreratzeko tokirik gabe, XX. mendea heldu arte. 1901ean, Hernaniko erretore bihurtu zen, eta herrian bizi izan zen hil zen arte, hara heldu eta hemezortzi urtera.

## Lanak

| « | Legazpiarrak, azkarrak eta erneak diralako sona dute, bañan azkarren artean ere kirten antzeko batzuk sortzen dira, pasadizo onek aditzera emango duan bezela. Aiztorrondon jaio, azi ta bizi izan zan artzai gazte bat joan zan bein batean konpesatzera Legazpiko abada batengana, asi zuten konpesioa, eta ez dakit orain zeren gañean, esan omen zion abadeak, ia zerbait zeukan. —Bai, jauna, badaukat —esan zuan artaiak. —Zer daukazu ba? Bañan artzaia omen zegon ixilik, eta noizik bein burua jiratuta, kanpora begiratzen zuala. | » |
| Gabon zar bat eta beste ipui asko. ||

### Antzerkia

* Apari merke (1911)
* Periyaren zalapartak (1911)
* Jauregierrotako astoa (1912, Euskal Esnalea)
* Urruti-izketa (1918, Euskal Esnalea)
* Melitona'ren bi senarrak (1918, Euskal Esnalea)

### Erlijioa

* Ondarrabi-ko Ama Guadalupekoaren kondaira (1884, Euskal-Erria)
1962an, Antonio Zavalak haren komedia eta ipuin batzuk bildu eta Gabon gau bat eta beste ipui asko izenburupean argitaratu zituen.

## Erreferentziak

* ↑ Lur entziklopedietatik hartua.
* 1 2 Igartua Aristondo, Amaia. (2019-08-10). «Apaiz baten komeriak» Berria CC BY-SA 4.0 lizentziapean.

## Kanpo loturak

* Alfonso Maria Zabala literaturaren zubitegian
* Datuak: Q12253171
* Jatorrizko testuak: Egilea:Alfonso Maria Zabala
# Alfonso Lusson

Alfonso Lussón (Gasteiz, 1941 – Madril, 2006ko maiatzaren 27) euskal aktore eta umorista zen. Hala ere, bere karrera osoa Madrilen egin zuen.
Umorista moduan 1970eko hamarkadan lortu zuen arrakasta, noiz 1976an Manolo Codesorekin batera Lussón y Codeso bikotea sortu zuen. Aplauso edo 300 Millones telesailetan agertu ondoren, 1989an banatu ziren.

## Lanak
### Pelikulak

* Celos, amor y mercado común, (1973) Alfonso Pasok zuzenduta.
* Eva, limpia como los chorros del oro (1977),
* Adulterio Nacional (1982), Francisco Lara Palopek zuzenduta.
* Disparate Nacional (1990) Mariano Ozoresek zuzenduta.
* Éxtasis (1996) Mariano Barrosok zuzenduta.
* Muertos de risa (1999), Alex de la Iglesiak zuzenduta.
* ¡Ja me maaten...! (2000), Juan Muñozek zuzenduta
* Isi/Disi - Amor a lo bestia (2004), Chema de la Peñak zuzenduta.

### Telebista

* Pero ¿esto que es? (1989-1990)
* Villarriba y Villabajo (1994)
* La banda de Pérez (1997)
* Todos los hombres sois iguales (1997-1998)
* Jacinto Durante, representante (1999)
* Cruz y raya.com (2002-2004).
* Datuak: Q8195165
# Alfonso López Michelsen

Alfonso López Michelsen (Bogota, 1913ko ekainaren 30a - Bogota, 2007ko uztailaren 11) kolonbiar politikaria izan zen. Kolonbiako Errepublikako lehendakaria izan zen 1974tik 1978ra.

## Bizitza

Kolonbiako lehendakari ohi Alfonso López Pumarejoren eta Maria Michelsenen semea zen. Zuzenbide-ikasketak egin zituen, eta 1938an hasi zuen politikari-karrera. 1960an, Kolonbiako Mugimendu Iraultzaile Liberala izeneko alderdia sortu zuen. 1974an lehendakari izendatu zuten. Estatuaren intereseko hainbat proiektu egin zituen, hala nola ekonomia-larrialdirako plana, zergen erreforma, inflazioaren jaitsiera eta abar.
Politikari izateaz gainera, irakasle eta gaztelaniazko idazle ere izan zen. Idazle gisa izaera historiko eta politikoko saiakerak idatzi zituen; besteak beste, Introducción al estudio de la Constitución de Colombia (1942); Los últimos días de López (1961); Con mis propios ojos: críticas, crónicas, entrevistas y discursos 1953-1982 (1982); eta El quehacer literario (1989). Horiez gainera, hainbat eleberri argitaratu zituen; besteak beste, Los Elegidos (1953).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q356678
* Multimedia: Alfonso López Michelsen / Q356678
# Alfonso Iglesias asturierazko komiki saria

Alfonso Iglesias asturierazko komiki saria 2009tik Asturiasko Printzerriko Gobernu Kontseiluaren Hezkuntza, Kultura eta Kirola sailak urtero ematen duen saria da. Sariaren helburua hizkuntza horretan gazteen intereseko argitalpenak indartzea da. Saria 3000 eurokoa da.

## Irabazleak

| Urtea | Edizioa | Irabazlea | Lana |
| 2009 | I. lehiaketa | Ruma Barbero | Manzajú |
| 2010 | II. lehiaketa | eman gabe | — |
| 2011 | III. lehiaketa | Isaac del Rivero | Doña Berta |
| 2012 | IV. lehiaketa | Javier Antonio Marinas | Homes |
| 2013 | V. lehiaketa | Alfonso Zapico | Cuadernos d'Ítaca |
| 2014 | VI. lehiaketa | Enrique Carballeira | L'arume de la tierra |
| 2015 | VII. lehiaketa | Ruma Barbero | El viaxe a la lluz |
| 2016 | VIII. lehiaketa | Luis Navazo | Indianu |
| 2017 | IX. lehiaketa | Alberto Vázquez García | Los llazos coloraos |
| 2018 | X. lehiaketa | Anxelu González | Cacique blancu |
| 2019 | XI. lehiaketa | Ruma Barbero | Seltegu |
| 2020 | XII. lehiaketa | Alberto Vázquez García | El sol na escombrera |
| 2021 | XIII. lehiaketa | Ángel de la Calle | Paez que nun foi ayeri |
| 2022 | XIV. lehiaketa | Guillermo Menéndez Quirós | Ana María. La Llobera d’Asturies |
| 2023 | XV. lehiaketa | Xon de la Campa Valdés | Misteriu nel soterrañu |

## Erreferentziak

* ↑ https://web.archive.org/web/20190213005901/http://www.cmx.es/v_portal/informacion/informacionver.asp?cod=12143&te=466&idage=13917
* ↑ [https://web.archive.org/web/20140102090954/http://asturnews.com/index2008.php?idn=13526
* ↑ [https://elfielato.es/picos-europa/pilona/enrique-carballeira-gana-el-premio-alfonso-iglesias-de-comic-en-asturianu-680
* ↑ [http://www.lne.es/sociedad-cultura/2015/11/13/rumaldo-anton-barbero-gana-premio/1841239.html
* ↑ http://www.lne.es/sociedad/2016/10/20/artista-luis-navazo-gana-premio/2000599.html
* ↑ [https://web.archive.org/web/20190212011813/https://www.asturias.es/portal/site/webasturias/menuitem.6282925f26d862bcbc2b3510f2300030/?vgnextoid=95ba77c09f64f510VgnVCM10000097030a0aRCRD&vgnextchannel=f0f402a263b6e210VgnVCM1000002f030003RCRD&i18n.http.lang=es
* ↑ https://www.europapress.es/asturianu/noticia-anxelu-gonzalez-fernandez-lleval-premiu-alfonso-iglesias-comic-cacique-blancu-20181002180916.html
* ↑ Barbero algama’l so tercer Alfonso Iglesias con ‘Seltegu’ Artxibatua 2024-06-19 hemen: Wayback Machine asturies.com Consultao'l 23.10.2019
* ↑ 'El sol na escombrera' de Alberto Vázquez, Premio Alfonso Iglesias Artxibatua 2024-06-19 hemen: Wayback Machine El Comercio. Consultao'l 04.09.2020
* ↑ Ángel de la Calle gana'l Premiu Alfonso Iglesias de cómic n'asturianu cola obra «Paez que nun foi ayeri» Artxibatua 2022-01-19 hemen: Wayback Machine La Voz de Asturias Consultao'l 19.01.2022
* ↑ Un cómic que recupera la figura d’Ana María la Llobera merez el XIV Premiu Alfonso Iglesias Artxibatua 2022-07-06 hemen: Wayback Machine asturies.com. Consultao'l 06.07.2022
* ↑ https://www.elcomercio.es/sociedad/alitar-asturies/xixones-xon-campa-gana-lalfonso-iglesias-comic-20230602012716-nt_amp.html

## Kanpo estekak

* Datuak: Q25578714
# Alfonso Lacadena

Alfonso Lacadena García-Gallo (Zaragoza, 1964ko abuztuaren 21a-Madril, 2018ko otsailaren 9a) hizkuntzalari eta ikerlari espainiarra, epigrafiaz aditua. Haren ikerketen helburu nagusia maien zibilizazioaren idazkerak eta ieroglifikoak ulertzea izan zen.

## Biografia

Madrilgo Universidad Complutense de Madrideko irakaslea, indigenen iturri idatzietan espezialista zen. Batez ere maia eta nahuatl hizkuntzak aztertu zituen; baita ere Mesoamerikako literatura konparatua. Bibliografia aberatsaren egilea, Tatiana Proskuriakof saria lortu zuen 2011an. Bere tesiari esker, Evolución formal de las grafías escriturarias mayas: Implicaciones históricas y culturales (1995), 1994-1995 ikasturteko Doktoreagoaren Sari Berezia lortu zuen. 2017ko urrian, Gramotologiaren III Batzarrean omendua izan zen. Ezkonduta, bi semeekin, minbiziaz, 2018an hil zen Madrilen.

## Bibliografia aukeratua

* 1995: Evolución formal de las grafías escriturarias mayas: Implicaciones históricas y culturales. Doktoreago tesia. Emma Sánchez Montañés irakasleak zuzenduta. Universidad Complutense de Madrid (1995).
* 2002: Evolución formal de las grafías escriturarias mayas: implicaciones históricas y culturales. Universidad Complutense. ISBN 84-8466-076-1

## Egilearei buruzko bibliografia

* (Gaztelaniaz): Eugenia Gutiérrez: "El método Lacadena en el desciframiento de la escritura jeroglífica náhuatl".

## Kanpo loturak

* (Gaztelaniaz):Unibertsitate Complutensearen informazioa.
* (Gaztelaniaz):Bibliografia Dialneten.
* (Gaztelaniaz):Alfonso Lacadena maiei buruz hitz egiten.
* (Gaztelaniaz):Elkarrizketa Espainiako Irrati Nazionalean, Cara a cara saioan.
* (Gaztelaniaz):Maien egutegiari buruzko elkarrizketa Radio Euskadin.
* Datuak: Q48306177
# Ahmed Orabi

Ahmed Orabi edo Ahmed Urabi koronela (arabieraz: أحمد عرابى‎, ˈæħmæd ʕoˈɾˤɑːbi ahoskatua; Harya-Ruzna, Behe Egipto, 1841eko martxoaren 31 – Kairo, 1911ko irailaren 21a), baita Orabi Pasha, Ahmed Oraebi edo Ahmed Pasha Orabi el-Masri ere, egiptoar militarra izan zen. 1879. urtean koronel-maila zuen. Alderdi nazionala sortu zuen europarren aurka eta parlamentu bat osatzeko eskatu zuen. 1881. urtean Gerrako ministro izendatu zuten. Alexandrian bizi ziren europarren aurkako matxinada bat bultzatu zuen, baina ingeles-frantses gudarosteek hiria hartu zuten. 1882. urteko irailean ingelesek Urabi garaitu zuten Tell al-Kabirren. Preso harturik, Zeilanera deportatu zuten. 1901. urtean Egiptora itzuli zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q365919
* Multimedia: Ahmed Orabi / Q365919
# Ahmed El-Nemr

Ahmed El-Nemr (Kairo, 1978ko azaroaren 21a) arkularia da. Egipto ordezkatu zuen 2012ko Udako Olinpiar Jokoetan eta 2016ko Udako Olinpiar Jokoetan.

## Erreferentziak

* ↑ Ahmed El-Nemr
* ↑ Ahmed EL-NEMR

## Kanpo estekak

* Datuak: Q1705826
# Ahmed II.a

Ahmed II.a (1643ko otsailaren 25a – 1695eko otsailaren 6a) Otomandar Inperioaren sultana, Ibrahim I.aren semea, eta bere anaia Suleiman II.a oinordekoa (1691ean).
Bere erabakirik onena Mustafa Köprülü Bisir Handia karguan berrestea izan zen.
Otomandar Inperioaren agintea hartu eta astebetera, Slankamengo guduan austriarren kontra (Luis Gilen Badengoa margravea buru zutela) porrot itzela jasan zuen, eta Hungariara erbesteratua izan zen.
Ahmeden erregealdiak iraun zuen lau urteetan, ezbeharrak bata bestearen atzetik gertatu ziren.
Ahmed 1695ean hil zen.

## Genealogia

Zuhaitz genealogikoa :
Ahmed I.a
Ibrahim I.a
Kösem Sultan
Ahmed II.a
Muazzez Sultan :
* Datuak: Q199660
* Multimedia: Ahmed II / Q199660
# Ahmed III.a

Ahmed III.a (1673 – 1736ko uztailaren 1a) Otomandar Inperioko sultana izan zen, eta Mehmed IV.a sultanaren semea.
Ate Otomandarraren tronura 1703an igo zen, bere anaia Mustafa II.ak (1695-1703) abdikatu ondoren. Ahmed Frantziarekin harreman onak izaten saiatu zen, Errusiaren jarrera mehatxatzailea aurrean izanda, zalantzarik gabe.
Turkian Karlos XII.a Suediakoa (1682-1718) hartu zuen, Poltavako Guduan, 1709an, Suediak Petri I.a Handia tsarraren (1672-1725) eskuetan izandako porrota zela medio.
1710ean, Karlosek Ahmed III.a Errusiaren aurka gerra deklaratzeko konbentzitu zuen. Otomandarrek garaipena lortu zuten Pruteko Guduan.
Errusiak sinatu behar izan zuen itunaren ondorioz, Otomandar Inperioak Azov hiria berreskuratu zuen, Errusiak eraikitako gotorlekuak suntsitu behar izan zituen, eta, etorkizunean, poloniarrekin edo kosakoekin zerikusia zuten gaietan tsarra sartuko ez zenaren hitza eman behar izan zuen.
1715ean, Moreako dukerria konkistatu zitzaien veneziarrei. Gertaera horrek eskuak libre utzi zizkien Austriarekin borrokan segitzeko.

## Familia eta ondorengoak

Mihrimah sultanarekin ezkondu zen lehenik, eta Rabia sultanarekin gero. Ondorengoei dagokienez, lehen emaztearekin Mustafa III.a izango zena eta bigarrenarekin Abdulhamid I.a izango zena izan zituen.
Ahmed III.a sultanak eta bere ofizialek luxua eta arrandia gogoko zituzten, eta horrek herritarren onarpen-eza ekarri zuen berekin. Tronua uztera behartu zuten, eta, bere iloba Mahmud I.aren (1730-1754) eskuetan utzi zuen agintea.
Topkapı jauregian hil zen, sei urtez bertan giltzapetua egon ondoren.

## Genealogia

Zuhaitz genealogikoa :
Fatma Sultan
Ümmügülsüm Sultan
Hatice Sultan
Atike Sultan
Zeynep Asima Sultan
Saliha Sultan
Ayşe Sultan (daughter of Ahmed III)
Ibrahim I.a
Mehmed IV.a
Şah Sultan
Turhan Sultan
Ahmed III.a
Emetullah Rabia Gülnuş Sultan
Selim III.a
Mustafa III.a
Beyhan Sultan
Hatice Sultan
Ayşe Athermelik Dürrüşehvar Hanım
Esma Sultan
Abdul Hamid I.a
Mustafa IV.a
Esma Sultan
Mahmud II.a
Zübeyde Sultan
Hibetullah Sultan :
* Datuak: Q199482
* Multimedia: Ahmed III / Q199482
# Ahmed Sékou Touré

Ahmed Sékou Touré (Faranah, Frantziar Mendebaldeko Afrika, 1922ko urtarrilaren 9a - Cleveland, Ohio, 1984ko martxoaren 26a) Gineako lehenbiziko presidentea izan zen. Mandinga etniaren kidea eta Samory Turéren hereniloba izan zen. Posta zerbitzuan lan egin zuen eta Gineako lehen sindikatua sortu zuen. 1952an Gineako Alderdi Demokratikoaren liderra bihurtu zen. 1957an Afrika Beltzeko Langileen Batasun Orokorra antolatu zuen. 1956an Frantziako Nazio Biltzarreko kide eta Konakryko alkate aukeratu zuten. 1958an Gineako independentzia lortu zuen eta herrialdeko lehen presidente bihurtu zen. Haren gobernua diktadura bat izan zen eta politika marxistak ezarri zituen.
* Datuak: Q155402
* Multimedia: Ahmed Sékou Touré / Q155402